Jean-Luc Mélenchon
Jean-Luc Mélenchon (rođen 19. avgusta 1951) francuski je političar.

Nakon pridruživanja Socijalističkoj partiji 1976. Mélenchon je izabran za opštinskog poslanika grada Massy 1983. godine, departmanskog poslanika departmana Essonne 1985. godine i nacionalnog senatora istoga departmana 1986, 1995. i 2004. godine). Služio je i kao delegirani ministar za stručno orazovanje u periodu od 2000. do 2002. godine u vladi Lionela Jospina i ministarstvu ministra obrazovanja Jacka Langa.

Bio je deo levog krila Socijalističke partije sve do 2008. godine i kongresa u Reimsu nakon čega je osnovao novu levu partiju Parti de Gauche, PG. Bio je predsednik, a zatim i jedan od dva kopredsednika partije sve do 2014. godine. 2009. je izabran za člana Evropskog parlamenta kao kandidat Levog fronta za jugozapad zemlje. Pažnju javnosti stekao je 2010. za vreme demonstracija protiv reformi penzionog sistema kada je bio čest gost u medijima. Mélenchon je u februaru 2016. osnovao levičarski pokret La France Insoumise (FI, "Nepokorena Francuska" ili "Pobunjena Francuska"). Bio je jedan od kandidata na predsedničkim izborima 2012. godine i kandidat je na predsedničkim izborima u Francuskoj 2017. kao i na izborima 2022. godine. Na predsedničkim izborima 2012., na kojima je bio četvrti, osvojio je 11,1% glasova u prvom krugu glasanja, 2017. godine 19,6% glasova u prvom krugu, a 2022. je prema izlaznim anketama uprkos samostalnom izlasku na izbore Komunističke partije osvojio 22.2% glasova, svega 0.8% manje od drugoplasirane radikalno desne kandidatkinje Marine Le Pen.

Vanjske veze
 

Francuski političari
Žive ličnosti
Rođeni 1951.